Minst 12 døde i bussangrep i Tunisia
En talsperson for innenriksdepartementet i landet omtaler hendelsen som en terrorhandling, ifølge nyhetsbyrået Reuters. Flere kilder opplyser at det foreløpig er usikkert om eksplosjonene ble forårsaket av en bombe eller et rakettangrep mot bussen. Den militære bussen eksploderte utenfor Hotel du Lac, som ligger i nærheten av hovedkvarteret til Den konstitusjonelle demokratiske samling (RCD), på Mohamed IV Avenue i den tunisiske hovedstaden. Det endelige dødstallet er foreløpig ikke bekreftet. Innenriksdepartementet oppgir 12 døde overfor nyhetsbyrået AP, mens nettavisen Tunisia Live siterer regjeringskilder på at så mange som 22 personer døde i angrepet. Det samme nettstedet melder også at landets statsminister og innenriksminister har reist til åstedet. Er du i området? Har du bilder, video eller innspill? Kontakt oss her!Ingen har foreløpig tatt på seg skylden for angrepet, men tidligere i år har IS påtatt seg ansvaret for to terrorangrep rettet mot turister i landet. I sommer ble 38 utlendinger drept da flere bevæpnede menn angrep et populært turisthotell i Tunis. Noen måneder tidligere, i mars, ble 21 turister drept da flere menn bevæpnet med kalasjnikov-geværer angrep nasjonalmuseet Bardo i hovedstaden.
Minst 12 personer er drept og 15 skadet etter et bombeangrep mot en buss som fraktet livvaktene til Tunisias president i hovedstaden Tunis tirsdag kveld.